Ο **Κριστιάν Ατσού Τουασάμ** (αγγλικά: Christian Atsu Twasam) (10 Ιανουαρίου 1992, Άντα Φόα - 6 Φεβρουαρίου 2023, επιβεβαιώθηκε ο θάνατος στις 18 Φεβρουαρίου, Αντάκια) ήταν Γκανέζος επαγγελματίας διεθνής ποδοσφαιριστής, ο οποίος αγωνιζόταν ως πλάγιος μέσος.

Ο Ατσού ξεκίνησε την καριέρα του με την Πόρτο, επίσης περνώντας μια σεζόν δανεικός στη Ρίο Άβε. Το 2013 υπέγραψε με την Τσέλσι για 3.5 εκατομμύρια λίρες, η οποία έπειτα τον έστειλε δανεικό στην ΣΜΦ Φίτεσε, στην Έβερτον, στην ΑΦΚ Μπόρνμουθ και στη Μάλαγα. Αφού πέρασε τη σεζόν 2016-17 δανεικός στη Νιουκάσλ, ολοκλήρωσε μια μόνιμη μεταγραφή στην ομάδα τον Μάιο 2017. Ύστερα από το τέλος του τετραετούς συμβολαίου του έπαιξε για την Αλ Ραέντ στη Σαουδική Αραβία και για τη Χατάισπορ στην Τουρκία, όπου πέθανε στον σεισμό Τουρκίας-Συρίας σε ηλικία 31 ετών.

Είχε περισσότερες από 60 συμμετοχές με την Εθνική Γκάνας, με την οποία έκανε το ντεμπούτο του το 2012. Εκπροσώπησε την Γκάνα στο Παγκόσμιο Κύπελλο του 2014 και σε δύο διοργανώσεις του Κυπέλλου Εθνών Αφρικής. Βοήθησε την ομάδα να τερματίσει ως δευτεραθλήτρια στο Κύπελλο Εθνών Αφρικής 2015, στο οποίο κέρδισε επίσης τα βραβεία του Παίκτη της Διοργάνωσης και του Γκολ της Διοργάνωσης.

Παιδική ηλικία
--------------

Ο Ατσού γεννήθηκε στην Άντα Φόα, στην Ευρύτερη Περιοχή της Άκκρα. Πέρασε ένα μέρος της παιδείας του στην τότε Ακαδημία Ποδοσφαίρου της Φέγενοορντ στην Γκομόα Φεττέ, στην Κεντρική Περιοχή της Γκάνας που τώρα έχει αλλάξει σε Ακαδημία Ποδοσφαίρου Δυτικής Αφρικής στη Σογκακόπε, στην περιοχή Βόλτα της Γκάνας. Αργότερα μετακόμισε για να ενταχθεί στον Τσίτα ΦΚ, έναν σύλλογο βασισμένο στην Κασόα.

Σταδιοδρομία σε συλλόγους
-------------------------

### Πόρτο

Ο Ατσού εντάχθηκε στην Πόρτο σε ηλικία 17 ετών, αφού τον είχε ανακαλύψει ο προπονητής της ομάδας νέων, Πάτρικ Χρέβερααρς, ο οποίος του έδωσε την ευκαιρία να εξελιχθεί με τον σύλλογο. Στις 14 Μαΐου 2011, κλήθηκε από τον προπονητή της πρώτης ομάδας Αντρέ Βίλας Μπόας για έναν αγώνα της Πριμέιρα Λίγα εναντίον της ΚΣ Μαρίτιμο, αλλά δεν αγωνίστηκε.

Όπως και ο συμπαίκτης του Κέλβιν Ματέους ντε Ολιβέιρα, ο Ατσού στάλθηκε δανεικός στη Ρίο Άβε για τη σεζόν 2011–12. Έκανε το ντεμπούτο του στη διοργάνωση στις 28 Αυγούστου 2011, σε μια εντός έδρας ήττα με 0–1 εναντίον της ΣΚ Ολιανένσε. Στις 16 Δεκεμβρίου 2011, ο Ατσού άνοιξε το σκορ στο Στάδιο Ντα Λουζ εναντίον της Μπενφίκα στο 24ο λεπτό, αλλά οι γηπεδούχοι τελικά κέρδισαν τον αγώνα με 5-1.

Επέστρεψε στην Πόρτο για τη σεζόν 2012–13, ξεκινώντας βασικός σε 9 από τις εμφανίσεις του στο πρωτάθλημα, καθώς η ομάδα κέρδισε το εθνικό πρωτάθλημα για τρίτη συνεχόμενη φορά.

### Τσέλσι

Την 1η Σεπτεμβρίου 2013, ο Ατσού συμφώνησε να ενταχθεί στην Τσέλσι με πενταετές συμβόλαιο, έναντι 3,5 εκατομμυρίων λιρών. Στάλθηκε αμέσως δανεικός στην ολλανδική ΣΜΦ Φίτεσε, για το υπόλοιπο της σεζόν 2013–14.

#### Φίτεσε (δανεισμός)

Στις 6 Οκτωβρίου 2013, ο Ατσού έκανε το ντεμπούτο του, ως αλλαγή, εναντίον της Φέγενορντ. Έδωσε μια ασίστ στον Μάικ Χάφενααρ, αλλά δεν ήταν αρκετή για να αποτρέψει την ήττα με 2-1 για τη Φίτεσε. Στις 19 Οκτωβρίου, ο Ατσού έκανε το πρώτο του ξεκίνημα στον αγώνα ενάντια στην ΣΚ Χερενφέιν, το οποίο έληξε με νίκη 3–2 για τη Φίτεσε. Στις 9 Νοεμβρίου, σκόραρε με πέναλτι για το πρώτο του γκολ με τη Φίτεσε, εναντίον της ΦΚ Ουτρέχτη. Ο αγώνας έληξε με 3-1 για τη Φίτεσε.

Συνολικά, ο Ατσού έπαιξε 30 παιχνίδια και σημείωσε 5 γκολ για την ολλανδική ομάδα, καθώς τερμάτισε 6η στο πρωτάθλημα και προκρίθηκε στα πλέι οφ.

#### Έβερτον (δανεισμός)

 Ο Ατσού (αριστερά) με τη φανέλα της Έβερτον το 2015
Στις 13 Αυγούστου 2014, ο Ατσού εντάχθηκε με δανεισμός στην Έβερτον ΦΚ μέχρι το τέλος της σεζόν 2014–15. Έκανε την πρώτη του εμφάνιση για τον σύλλογο 10 ημέρες αργότερα, μπαίνοντας ως αλλαγή στο 85ο λεπτό στη θέση του Κέβιν Μιραλάς στην ισοπαλία με 2-2 με την Άρσεναλ στο Γκούντισον Παρκ.

Στις 21 Σεπτεμβρίου 2014, ο Ατσού έκανε το πρώτο του ξεκίνημα στο πρωτάθλημα ενάντια στην Κρίσταλ Πάλας ΦΚ, το οποίο έληξε με εντός έδρας ήττα με 2–3. Μετά την απουσία του λόγω του Κυπέλλου Εθνών Αφρικής 2015, ο Ατσού επέστρεψε στη σύνθεση της Έβερτον στις 19 Φεβρουαρίου 2015 σε έναν αγώνα ΟΥΕΦΑ Γιουρόπα Λιγκ εναντίον της Γιανγκ Μπόις Βέρνης, παίζοντας τα τελευταία πέντε λεπτά αφού αντικατέστησε τον σκόρερ του χατ τρικ, Ρόμελου Λουκάκου και ήρθε πάλι από τον πάγκο τρεις ημέρες αργότερα για να σκοράρει στις καθυστερήσεις για την τελική εντός έδρας ισοπαλία με 2-2 εναντίον της Λέστερ Σίτι.

Στις 15 Μαρτίου 2015, στον αγώνα εναντίον της Νιούκασλ Γιουνάιτεντ, ήρθε από τον πάγκο με πέντε λεπτά να απομένουν και έδωσε ασίστ στον Ρος Μπάρκλεϊ για το τρίτο γκολ της Έβερτον στην εντός έδρας νίκη με 3–0. Μετά τον αντίκτυπο του Ατσού ως αλλαγή στα παραπάνω παιχνίδια, επιλέχθηκε για να ξεκινήσει στον δεύτερο εκτός έδρας αγώνα της Φάσης των 16 του Γιουρόπα Λιγκ εναντίον της ΦΚ Ντιναμό Κιέβου, με την Έβερτον να προηγείται με 2–1 από το πρώτο σκέλος. Η ομάδα του αποκλείστηκε μετά την ήττα με 5–2 εκείνο το βράδυ. Βγήκε εκτός αγώνα στο 65ο λεπτό και αυτή ήταν η τελευταία του εμφάνιση στην πρώτη ομάδα της Έβερτον.

#### Μπόρνμουθ (δανεισμός)

Στις 29 Μαΐου 2015, ο Ατσού δόθηκε δανεικός στην πρόσφατα προβιβασμένη στην Πρέμιερ Λιγκ ΑΦΚ Μπόρνμουθ για την επερχόμενη σεζόν. Έκανε το ντεμπούτο του στις 25 Αυγούστου στον δεύτερο γύρο του Λιγκ Καπ Αγγλίας, στη νίκη με 4–0 επί της Χάρτλπουλ Γιουνάιτεντ. Η μόνη άλλη εμφάνιση του Ατσού ήταν στη νίκη του επόμενου γύρου επί της Πρέστον Νορθ Εντ. Δεν συμμετείχε σε καμία αποστολή της Μπόρνμουθ για τους αγώνες πρωταθλήματος και ανακλήθηκε από τον δανεισμό του από την Τσέλσι την 1η Ιανουαρίου 2016.

#### Μάλαγα (δανεισμός)

Στις 24 Ιανουαρίου 2016, ο Ατσού έδωσε μια συνέντευξη στην Παγκόσμια Υπηρεσία του BBC, στην οποία μίλησε για την αποχώρηση από την Τσέλσι και την επικείμενη μεταγραφή του στη Λεβάντε ΟΝ. Την επόμενη μέρα, επιβεβαιώθηκε ότι θα μετακομίσει στη Μάλαγα ως δανεικός. Στις 5 Φεβρουαρίου 2016, ο Ατσού έκανε το ντεμπούτο του στη βασική ομάδα και σκόραρε στη νίκη με 3–0 επί της Χετάφε ΚΦ.

 Ο Ατσού με τη φανέλα της Νιούκαστλ το 2019
### Νιούκασλ Γιουνάιτεντ

Στις 31 Αυγούστου 2016, ο Ατσού εντάχθηκε στη Νιούκασλ Γιουνάιτεντ με μονοετές συμβόλαιο δανεισμού, με δυνατότητα αγοράς στο τέλος της σεζόν. Στις 13 Σεπτεμβρίου, έκανε το ντεμπούτο του για τον σύλλογο, ως αλλαγή στο 61ο λεπτό, σε μια εκτός έδρας νίκη με 6–0 εναντίον των Κουίνς Παρκ Ρέιντζερς στο Λόφτους Ρόουντ, όπου έδωσε την ασίστ στον Αλεξάνταρ Μίτροβιτς για το πέμπτο γκολ. Ο Ατσού σημείωσε το πρώτο του γκολ για τον σύλλογο σε μια νίκη με 1–0 εναντίον της Ρόδεραμ Γιουνάιτεντ την 1η Οκτωβρίου και ακολούθησαν περαιτέρω γκολ εναντίον της Κάρντιφ Σίτι και της Γουίγκαν Αθλέτικ.

Τον Μάιο του 2017, ο Ατσού υπέγραψε τετραετές συμβόλαιο για να ενταχθεί μόνιμα στη Νιούκασλ έναντι 6,2 εκατομμυρίων λιρών από την Τσέλσι.

Την 1η Ιουνίου 2021, ο Ατσού ανακοίνωσε στις πλατφόρμες κοινωνικής δικτύωσης ότι είχε αποχωρήσει από τη Νιούκασλ Γιουνάιτεντ.

### Αλ Ραέντ

Στις 17 Ιουλίου 2021, ο Ατσού εντάχθηκε στην Αλ Ραέντ ΦΚ από τη Σαουδική Αραβία.

### Χαταϊσπόρ

Στις 6 Σεπτεμβρίου 2022, ο Ατσού υπέγραψε με την τουρκική Χαταϊσπόρ, με αρχικό μονοετές συμβόλαιο με επιλογή για έναν ακόμη χρόνο. Έπαιξε τρεις αγώνες στο πρωτάθλημα και έναν στο Κύπελλο Τουρκίας και έβαλε το μόνο γκολ εντός έδρας ενάντια στην Κασίμπασα στο 7ο λεπτό των καθυστερήσεων στις 5 Φεβρουαρίου 2023, την ημέρα πριν από τον σεισμό στον οποίο πέθανε.

Εθνική ομάδα
------------

 Ο Ατσού (με τη μπάλα) σε ένα φιλικό με το Μάλι το 2015
Ο Ατσού κέρδισε την πρώτη του συμμετοχή για την Εθνική Γκάνας ανδρών την 1η Ιουνίου 2012 εναντίον του Λεσότο, σκοράροντας στον αγώνα. Περιγράφηκε από το BBC ως «εξαιρετική προοπτική», ενώ το ESPN πρόσθεσε ότι ήταν «γρήγορος και τεχνικά εντυπωσιακός» και πιθανό μελλοντικό αστέρι για την εθνική του ομάδα.

Την επόμενη χρονιά, ήταν στην ομάδα της Γκάνας για το Κύπελλο Εθνών Αφρικής 2013 στη Νότια Αφρική. Ξεκίνησε τον πρώτο αγώνα, στην ισοπαλία με 2–2 εναντίον της Λαϊκής Δημοκρατίας του Κονγκό και ήταν αναπληρωματικός στην επόμενη νίκη με 1–0 επί του Μάλι. Επέστρεψε στην αρχική ενδεκάδα στον τελευταίο αγώνα των ομίλων εναντίον του Νίγηρα στο Πορτ Ελίζαμπεθ, σημειώνοντας το δεύτερο γκολ της νίκης με 3–0, που έφερε τη χώρα του στα προημιτελικά ως νικήτρια του ομίλου. Ο Ατσού εμφανίστηκε στους υπόλοιπους αγώνες της Γκάνας καθώς η ομάδα έφτασε στην τέταρτη θέση, σκοράροντας στον αποκλεισμό μέσω της διαδικασίας των πέναλτι από τη Μπουρκίνα Φάσο.

Ο Ατσού επιλέχθηκε για την ομάδα του Παγκοσμίου Κυπέλλου του 2014, ξεκινώντας σε όλους τους αγώνες, καθώς η Γκάνα αποκλείστηκε στη φάση των ομίλων.

Στο Κύπελλο Εθνών Αφρικής 2015, ο Ατσού σκόραρε δύο φορές σε μια νίκη με 3–0 επί της Γουινέας στους προημιτελικούς. Βοήθησε την ομάδα να φτάσει στον τελικό, όπου έχασε στη διαδικασία των πέναλτι από την Ακτή Ελεφαντοστού. Στο τέλος της διοργάνωσης, του απονεμήθηκε τόσο το βραβείο του Παίκτη της Διοργάνωσης, όσο και το βραβείο του Γκολ της Διοργάνωσης, για το γκολ του εναντίον της Γουινέας.

Προσωπική ζωή
-------------

Ο Ατσού είναι ένας πιστός Χριστιανός, που μοιράζεται στίχους της Βίβλου στα μέσα κοινωνικής δικτύωσης. Είναι παντρεμένος και έχει δύο γιους και μια κόρη.

### Θάνατος στον σεισμό Τουρκίας-Συρίας 2023

Στις 6 Φεβρουαρίου 2023, ο Ατσού χάθηκε αμέσως μετά το σεισμό Τουρκίας-Συρίας του 2023. Υπήρχαν φόβοι ότι ήταν μεταξύ εκείνων που είχαν παγιδευτεί κάτω από τα ερείπια των κεντρικών γραφείων της Χαταϊσπόρ στην Αντάκια μετά τον σεισμό. Σε απάντηση στα νέα, τόσο η Ποδοσφαιρική Ομοσπονδία Γκάνας όσο και δύο από τις πρώην ομάδες του, η Νιούκασλ Γιουνάιτεντ και η Τσέλσι, εξέδωσαν επίσημες δηλώσεις υπέρ του Ατσού στους αντίστοιχους λογαριασμούς τους στο Twitter. Μεταγενέστερες αναφορές ανέφεραν ότι διασώθηκε από τα ερείπια και μεταφέρθηκε στο νοσοκομείο με τραύματα στο δεξί του πόδι και αναπνευστικά προβλήματα, ενώ άλλοι αρνήθηκαν αυτούς τους ισχυρισμούς. Στις 18 Φεβρουαρίου επιβεβαιώθηκε από τον ατζέντη του ότι βρέθηκε νεκρός στα ερείπια του κτιρίου όπου διέμενε. Τα ΜΜΕ ανακοίνωσαν το θάνατό του γύρω στις στις 6 π.μ. GMT.

Στατιστικά σταδιοδρομίας
------------------------

### Με εθνική

*Τελευταία ενημέρωση: 29 Μαΐου 2021*

Συμμετοχές και γκολ ανά εθνική ομάδα και έτος| Εθνική ομάδα | Έτος | Συμ. | Γκολ |
| --- | --- | --- | --- |
| Γκάνα | 2012 | 7 | 2 |
| 2013 | 13 | 2 |
| 2014 | 11 | 1 |
| 2015 | 12 | 3 |
| 2016 | 6 | 1 |
| 2017 | 8 | 0 |
| 2018 | 2 | 0 |
| 2019 | 6 | 0 |
| Σύνολο | 65 | 9 |

Διακρίσεις
----------

**Πόρτο**

* Πριμέιρα Λίγα: 2012–13
* Σούπερ Καπ Πορτογαλίας: 2012

**Νιούκασλ Γιουνάιτεντ**

* Φούτμπολ Λιγκ Τσάμπιονσιπ: 2016–17

**Γκάνα**

* Κύπελλο Εθνών Αφρικής:  2η θέση 2015

**Ατομικές**

* Καλύτερος Παίκτης της Χρονιάς της Φίτεσε: 2013–14
* Παίκτης της Διοργάνωσης του Κυπέλλου Εθνών Αφρικής: 2015
* Ομάδα της Διοργάνωσης του Κυπέλλου Εθνών Αφρικής: 2015, 2017
* Γκολ της Διοργάνωσης του Κυπέλλου Εθνών Αφρικής: 2015

Παραπομπές
----------

1. ↑  (πολλαπλές γλώσσες) *Transfermarkt*. 186997. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. atsu/21045.
3. 1 2 3 4  «Christian Atsu found dead after Turkey earthquake».
4. ↑  160495. Ανακτήθηκε στις 22  Απριλίου 2022.
5. ↑  «Christian Atsu- The Newest Black Star». *GhanaWeb* (στα Αγγλικά). 30 Μαΐου 2012. Ανακτήθηκε στις 18 Φεβρουαρίου 2023.
6. ↑  Taylor, Louise (2019-02-21). «Christian Atsu: ‘Sometimes what’s happened to me seems like a miracle’» (στα αγγλικά). *The Guardian*. ISSN 0261-3077.. Ανακτήθηκε στις 2023-02-18.
7. ↑  Waugh, Chris. «Christian Atsu: Disagreeing with Bruce, being shoved by Benitez, Howe's tough training and nearly joining Liverpool». *The Athletic* (στα Αγγλικά). Ανακτήθηκε στις 18 Φεβρουαρίου 2023.
8. ↑  «Benfica cruise past Rio Ave». PortuGOAL. 16 Δεκεμβρίου 2011. Αρχειοθετήθηκε από το πρωτότυπο στις 25 Ιανουαρίου 2012. Ανακτήθηκε στις 17 Δεκεμβρίου 2011.
9. ↑  Ayisi, Kojo. «Christian Atsu reflects on time at Portuguese giants FC Porto». Αρχειοθετήθηκε από το πρωτότυπο στις 25 Ιανουαρίου 2019. Ανακτήθηκε στις 24 Ιανουαρίου 2019.
10. ↑  «Christian Atsu: Chelsea sign Porto striker on five-year deal». *BBC Sport*. 1 September 2013.. Ανακτήθηκε στις 1 February 2015.
11. ↑  «Vitesse 1–2 Feyenoord». *Soccerway*. 6 October 2013.. Ανακτήθηκε στις 1 February 2015.
12. ↑  «Vitesse 1–2 Feyenoord». *Soccerway*. 19 October 2013.. Ανακτήθηκε στις 1 February 2015.
13. ↑  «Vitesse 3–1 Utercht». *Soccerway*. 9 November 2013.. Ανακτήθηκε στις 1 February 2015.
14. ↑  «Atsu Deal Complete». *Everton*. 13 August 2014. Αρχειοθετήθηκε από το πρωτότυπο στις 2014-08-14.. Ανακτήθηκε στις 17 August 2014.
15. ↑  Bevan, Chris (23 August 2014). «Everton 2–2 Arsenal». *BBC Sport*.. Ανακτήθηκε στις 1 February 2015.
16. ↑  «Everton 2–3 Crystal Palace». *Soccerway*. 21 September 2014.. Ανακτήθηκε στις 1 February 2015.
17. ↑  «Romelu Lukaku responded to recent fan criticism with a first Everton hat-trick in a fine Europa League round of 32 first-leg win over Young Boys». *BBC Sports*. 19 February 2015. .
18. ↑  «Everton 2–2 Leicester City». *BBC Sport*. 22 February 2015.. Ανακτήθηκε στις 27 March 2018.
19. ↑  Dove, Ed (16 Μαρτίου 2015). «Atsu helps Everton to big Premier League victory over Newcastle United». *Goal.com*. Ανακτήθηκε στις 20 Ιανουαρίου 2021.
20. ↑  Reddy, Luke (19 March 2015). «Dynamo Kyiv 5–2 Everton». *BBC Sport*.. Ανακτήθηκε στις 2 October 2015.
21. ↑  «Christian Atsu: Chelsea winger joins AFC Bournemouth on loan». *BBC Sport*. 29 May 2015.. Ανακτήθηκε στις 29 May 2015.
22. ↑  «Chelsea recall Christian Atsu from loan and put him in first-team». *Metro*. 1 January 2016.. Ανακτήθηκε στις 2 January 2016.
23. ↑  «Christian Atsu on his Levante transfer». *BBC World Service*. 24 January 2016.. Ανακτήθηκε στις 25 January 2016.
24. ↑  «Christian Atsu leaves Chelsea for Malaga on loan». *Sky Sports*. 25 January 2016.. Ανακτήθηκε στις 25 January 2016.
25. ↑  «Juanpi and Charles inspire comfortable win for Malaga». ESPN. 5 Φεβρουαρίου 2016.
26. ↑  «Newcastle complete loan deal for Chelsea winger Christian Atsu». ESPN. 31 Αυγούστου 2016.
27. ↑  «Queens Park Rangers 0–6 Newcastle United». BBC Sport. 14 Σεπτεμβρίου 2016.
28. ↑  «Rotherham 0–1 Newcastle». BBC Sport. 1 October 2016.. Ανακτήθηκε στις 4 October 2016.
29. ↑  «Chelsea winger Christian Atsu agrees to join Newcastle». SkySports. 16 May 2017.. Ανακτήθηκε στις 16 May 2017.
30. ↑  «أنهى رئيس مجلس إدارة نادي #الرائد الأستاذ فهد المطوع رسمياً اليوم اجراءات التعاقد مع اللاعب الغاني "كريستيان اتسو "قادماً من نادي نيوكاسل يونايتد الانجليزي». Arabic. 17 Ιουλίου 2021. Αρχειοθετήθηκε από το πρωτότυπο στις 17 Ιουλίου 2021.
31. ↑   «CHRİSTİAN ATSU ATAKAŞ HATAYSPOR'UMUZDA» [CHRISTIAN ATSU ATAKAS IS IN OUR HATAYSPOR]. *hatayspor.org.tr* (στα Τουρκικά). 6 Σεπτεμβρίου 2022. Ανακτήθηκε στις 6 Φεβρουαρίου 2023.
32. ↑  A.Ş, Piri Medya, *ÖZET | Hatayspor-Kasımpaşa: 1-0 maç özeti, golü izle*, Yeni Şafak, ανακτήθηκε στις 2023-02-18
33. ↑  «Atsu makes debut statement». Ghana Web. 1 June 2012.. Ανακτήθηκε στις 4 June 2012.
34. ↑  Michael Oti Adjei (12 Σεπτεμβρίου 2012). «Ghana hails exciting new talent». BBC Sport. Ανακτήθηκε στις 13 Σεπτεμβρίου 2012.
35. ↑  Atkins, Christopher (12 Ιουνίου 2013). «World Cup 2014: Ten potential breakout stars». ESPN FC. Ανακτήθηκε στις 14 Ιουνίου 2013.
36. ↑  Hughes, Ian (28 January 2013). «Ghana 3–0 Niger». *BBC Sport*.. Ανακτήθηκε στις 1 February 2015.
37. ↑  Hughes, Ian (6 February 2015). «Burkina Faso 1–1 Ghana». *BBC Sport*.. Ανακτήθηκε στις 1 February 2015.
38. ↑  «Ghana World Cup 2014 squad». The Daily Telegraph. 2 Ιουνίου 2014. Ανακτήθηκε στις 21 Ιουνίου 2014.
39. ↑  Hughes, Ian (1 February 2015). «Ghana 3–0 Guinea». *BBC Sport*.. Ανακτήθηκε στις 1 February 2015.
40. ↑  Jones, Neil (9 February 2015). «Everton FC's Christian Atsu named AFCON Player of the Tournament». *Liverpool Echo*.. Ανακτήθηκε στις 10 April 2015.
41. ↑  Ollie Baines (8 Ιανουαρίου 2017). «Newcastle United star, Christian Atsu – "I'm inspired by God who gives me strength"». Cross the Line. Αρχειοθετήθηκε από το πρωτότυπο στις 29 Φεβρουαρίου 2020. Ανακτήθηκε στις 21 Σεπτεμβρίου 2017.
42. ↑  Taylor, Louise (21 Φεβρουαρίου 2019). «Christian Atsu: 'Sometimes what's happened to me seems like a miracle'». *The Guardian*. Ανακτήθηκε στις 22 Οκτωβρίου 2019.
43. 1 2  «Christian Atsu: 'Prayers' for Ghana forward after Turkey quake». *BBC Sport*. 6 February 2023.. Ανακτήθηκε στις 6 February 2023.
44. 1 2  «Newcastle United 'praying for' former star Christian Atsu missing after Turkey quake». *SkyNews24*. 6 Φεβρουαρίου 2023. Ανακτήθηκε στις 6 Φεβρουαρίου 2023.
45. 1 2  «Ghana's Christian Atsu taken to hospital after Turkey earthquakes». *The Guardian*. 6 Φεβρουαρίου 2023. Ανακτήθηκε στις 6 Φεβρουαρίου 2023.
46. ↑  «Christian Atsu için Portekiz kaynaklı haber yalanlandı». *NTV* (στα Τουρκικά). 6 Φεβρουαρίου 2023. Ανακτήθηκε στις 7 Φεβρουαρίου 2023.
47. ↑  «Volkan Demirel iddiaları yalanladı: 'Atsu ve Taner'den haber yok'» (στα Τουρκικά). *Cumhuriyet*. 8 February 2023. .
48. ↑  «Christian Atsu öldü mü? Christian Atsu kimdir, kaç yaşında, nereli? Christian Atsu'nun oynadığı takımlar!». *CNN Türk* (στα Τουρκικά). 18 Φεβρουαρίου 2023. Ανακτήθηκε στις 18 Φεβρουαρίου 2023.
49. ↑  «Christian Atsu found dead after Turkey earthquake – agent». BBC Sport. 18 Φεβρουαρίου 2023. Ανακτήθηκε στις 18 Φεβρουαρίου 2023.
50. ↑  «Christian Atsu: Body of ex-Newcastle player found following Turkey earthquake». Sky Sports. 18 Φεβρουαρίου 2023. Ανακτήθηκε στις 18 Φεβρουαρίου 2023.
51. ↑  «Κριστιάν Ατσού». *National Football Teams*. Benjamin Strack-Zimmermann. Ανακτήθηκε στις 3 Απριλίου 2017.
52. ↑  «Ghana names final squad for AFCON 2015 - MyJoyOnline.com». Αρχειοθετήθηκε από το πρωτότυπο στις 2 Νοεμβρίου 2019. Ανακτήθηκε στις 2 Νοεμβρίου 2019.
53. ↑  «Mason Mount becomes third Chelsea loanee to win Vitesse Player of the Year award». SB Nation. 29 Απριλίου 2018. Ανακτήθηκε στις 2 Αυγούστου 2019.
54. 1 2 3  «Orange AFCON 2015 Awards and Best XI». CAF. 12 Φεβρουαρίου 2015.
55. ↑  «Bassogog named Total Man of the Competition». CAF. 6 Φεβρουαρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κριστιάν Ατσού** |

* (Αγγλικά) Κριστιάν Ατσού – Επιδόσεις στις διοργανώσεις της FIFA
* (Πορτογαλικά) Κριστιάν Ατσού στο ForaDeJogo Επεξεργασία στα Wikidata
* Κριστιάν Ατσού στο *Voetbal International* (ολλανδικά)
* Κριστιάν Ατσού Στατιστικά καριέρας στο Soccerbase
* Κριστιάν Ατσού στην ιστοσελίδα National-Football-Teams.com
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Εθνική Γκάνας – Μουντιάλ 2014 |
| --- |
|  |
|  | 
* 1 Άνταμς
* 2 Ίνκουμ
* 3 Τζίαν (c)
* 4 Οπάρε
* 5 Εσιέν
* 6 Άκουα
* 7 Ατσού
* 8 Αγκιέμανγκ-Μπάντου
* 9 Μπόατενγκ
* 10 Α. Αγιού
* 11 Μουντάρι
* 12 Κουαρασέι
* 13 Τ. Αγιού

* 14 Άλμπερτ Αντόμα
* 15 Σουμάιλα
* 16 Ντούντα
* 17 Ράμπιου
* 18 Γουάρις
* 19 Μενσά
* 20 Ασαμόα
* 21 Μπόι
* 22 Βακάσο
* 23 Άφουλ
* Προπονητής: Άπια
 |

 |